טינה סטרובוס

טינה סטרובוס (בהולנדית: Tina Strobos, ובמקור - Tineke Buchter) (19 במאי 1920 – 27 בפברואר 2012) הייתה פעילת המחתרת ההולנדית בתקופת מלחמת העולם השנייה וחסידת אומות העולם מהולנד.

סטרובוס באה ממשפחת אתאיסטים סוציאליסטים שקלטו פליטים בלגים ואוסטרים בשנות מלחמת העולם הראשונה.

סטרובוס דיברה גרמנית שוטפת. לתקופה קצרה, היא הייתה מאורסת לפיזיקאי יהודי בשם אברהם (בראם) פאיס, אך אירוסיהם בוטלו בשנת 1943. למרות ביטול האירוסין שניהם נשארו חברים טובים וטינה ארגנה את הסתרתו של אברהם ב-19 במרץ 1943. טינה גם הצליחה להסתיר את הוריו בחווה, שם היא ביקרה אותם לעיתים קרובות.

פעילותה בתקופת השואה להצלת יהודים

בשנות מלחמת העולם השנייה הייתה טינה סטרובוס סטודנטית לרפואה באמסטרדם שבהולנד. ביחד עם אמה וסבתה היא סייעה במציאת מקלט ליותר ממאה פליטים יהודים - ארבעה או חמישה בכל פעם - במסגרת פעילותה במחתרת ההולנדית שהתנגדה לכיבוש הנאצי. כך היא הצילה למעלה מ - 100 יהודים, ביניהם היה האמן היהודי מרטין מוניקנדם . הפליטים השתכנו לתקופת מה בביתה, ששכן כעשר דקות הליכה מביתה של אנה פרנק. כמו כן, היא העבירה ליהודים שהסתתרו בחוות מחוץ לעיר תלושי מזון וידיעות, וכן העבירה לפעילי המחתרת ההולנדית מכשירי רדיו וכלי נשק.

היא נתפסה על ידי הגסטפו ונחקרה תשע פעמים במהלך המלחמה, אך היא לא מסרה כל מידע ושוחררה מפאת חוסר ראיות.

לאחר המלחמה
לאחר המלחמה היגרה סטרובוס לארצות הברית והייתה רופאה ופסיכיאטרית ילדים.

הוקרה
בשנת 1989 הכיר יד ושם בטינה סטרובוס ובאמה, מרי סכוטה (Marie Schotte), כחסידות אומות העולם.
בשנת 1998 זכתה במדליית אליזבת בלקוול .

קישורים חיצוניים

 
 סרטון דוקומנטרי על טינה סטרובוס - HHREC - Tina Strobos Tribute Video.
 כתבה על דיוקנה של ד"ר טינה סטרובוס.
 כתבה באנגלית על ד"ר טינה סטרובוס.
 כתבת עיתון מ-2009 על ד"ר טינה סטרובוס.
 
 כתבה על טינה סטרובוס.

הערות שוליים

ערכים שבהם תבנית בריטניקה אינה מתאימה
הולנדיות חסידות אומות העולם
מצילים בשואה: הולנד
חברי המחתרת ההולנדית
זוכות מדליית אליזבת בלקוול
רופאות הולנדיות
פסיכיאטריות
פסיכיאטרים הולנדים
רופאות המאה ה-20
מהגרות מהולנד לארצות הברית
הולנדיות שנולדו ב-1920
הולנדים שנולדו ב-1920
הולנדיות שנפטרו ב-2012
הולנדים שנפטרו ב-2012